CELEX: 62020TN0656
Language: lv
Date: 2020-10-27 00:00:00
Title: Lieta T-656/20: Prasība, kas celta 2020. gada 27. oktobrī – Symrise/ECHA

15.2.2021   
            
            
               LV
            
            
               Eiropas Savienības Oficiālais Vēstnesis
            
            
               C 53/45
            
         
      Prasība, kas celta 2020. gada 27. oktobrī – Symrise/ECHA
      
      (Lieta T-656/20)
      (2021/C 53/60)
      Tiesvedības valoda – angļu
      
         Lietas dalībnieki
      
      
         Prasītāja: Symrise AG (Holzminden, Vācija) (pārstāvji: A, B, C, advokāti)
      
         Atbildētāja: Eiropas Ķimikāliju aģentūra (ECHA)
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt – kopumā – Eiropas Ķimikāliju aģentūras Apelācijas padomes 2020. gada 18. augusta lēmumu lietā A-009-2018;
               
            
                  —
               
               
                  piespriest aģentūrai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza trīs pamatus.
      
                  1.
               
               
                  Ar pirmo pamatu tiek apgalvots, ka aģentūra, pieprasīdama vielas izmēģinājumus ar mugurkaulniekiem, attaisnodama šādu izmēģinājumu nepieciešamību, norādot uz tās ietekmi uz darbiniekiem, un neņemdama vērā atbilstoši Kosmētikas līdzekļu regulai veikto vielas nekaitīguma novērtējumu, ir izdarījusi acīmredzamu kļūdu vērtējumā un ir nepareizi interpretējusi REACH regulu.
               
            
                  2.
               
               
                  Ar otro pamatu tiek apgalvots, ka aģentūra, pieprasīdama paplašināto vienas paaudzes reproduktīvā toksiskuma pētījumu (turpmāk tekstā – “EOGRTS”) ar vairākiem paplašinājumiem, ir izdarījusi acīmredzamu kļūdu vērtējumā un nav izpildījusi pienākumu norādīt pamatojumu.
               
            
                  3.
               
               
                  Ar trešo pamatu tiek apgalvots, ka aģentūra, noteikdama apstrīdētajā lēmumā minētos termiņus, ir pārkāpusi REACH regulas 25. pantu un ir izdarījusi acīmredzamu kļūdu vērtējumā.